**VLADA REPUBLIKE HRVATSKE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Nacrt**

**PRIJEDLOG**

**ZAKONA O IZMJENAMA ZAKONA O INSPEKCIJI CESTOVNOG PROMETA I CESTA**

­­­­­­­­­­­­­­

**Zagreb, lipanj 2022.**

PRIJEDLOG ZAKONA O IZMJENAMA ZAKONA O INSPEKCIJI CESTOVNOG PROMETA I CESTA

I. USTAVNA OSNOVA ZA DONOŠENJE ZAKONA

Ustavna osnova za donošenje ovoga Zakona sadržana je u odredbi članka 2. stavka 4. podstavka 1. Ustava Republike Hrvatske (Narodne novine, br. 85/10 – pročišćeni tekst i 5/14 – Odluka Ustavnog suda Republike Hrvatske).

II. OCJENA STANJA I OSNOVNA PITANJA KOJA SE UREĐUJU ZAKONOM TE POSLJEDICE KOJE ĆE DONOŠENJEM ZAKONA PROISTEĆI

Vlada Republike Hrvatske je na sjednici održanoj 10. svibnja 2018. donijela Strategiju za uvođenje eura kao službene valute u Republici Hrvatskoj. Nadalje, Vlada Republike Hrvatske je na sjednici održanoj 23. prosinca 2020. donijela Nacionalni plan zamjene hrvatske kune u kojem je dan pregled svih važnijih aktivnosti koje će sudionici priprema za uvođenje eura, iz privatnog i javnog sektora, provoditi u okviru priprema za uvođenje eura. S ciljem provedbe Nacionalnog plana zamjene hrvatske kune eurom Vlada Republike Hrvatske 16. rujna 2021. godine donijela je Zaključak o  provedbi zakonodavnih aktivnosti povezanih s uvođenjem eura kao službene valute u Republici Hrvatskoj kojim je  utvrdila popis zakona i podzakonskih propisa koje je potrebno izmijeniti radi pune prilagodbe hrvatskog zakonodavstva uvođenju eura kao službene valute u Republici Hrvatskoj, sukladno Odluci o donošenju Nacionalnog plana zamjene hrvatske kune eurom („Narodne novine“, broj 146/20.).  Istim Zaključkom zadužila je tijela državne uprave da odgovarajuće izmjene relevantnih propisa pravovremeno upute u proceduru, a radi donošenja tih propisa u rokovima koji će omogućiti nesmetanu prilagodbu uvođenju eura kao službene valute u Republici Hrvatskoj. Sukladno navedenom, a radi usklađivanja važećih propisa sa Zakonom o uvođenju eura kao službene valute u Republici Hrvatskoj predlažemo Zakon o izmjenama Zakona o željeznici.

III. OCJENA I IZVOR SREDSTAVA POTREBNIH ZA PROVEDBU ZAKONA

Za provedbu ovoga Zakona u državnom proračunu Republike Hrvatske nije potrebno osigurati sredstva.

IV. TEKST PRIJEDLOGA ZAKONA

Dostavlja se Nacrt prijedlog Zakona o izmjenama Zakona o inspekciji cestovnog prometa i cesta.

Članak 1.

U Zakonu o inspekciji cestovnog prometa i cesta (»Narodne novine«, br. 22/14 i 98/19) u članku 35. stavku 1. brojevi i riječ: »od 10.000,00 do 30.000,00 kuna« zamjenjuju se brojevima i riječi: » od 1.320,00 do 3.980,00 eura «.

U stavku 2. brojevi i riječi: »od 5000,00 do 15.000,00 kuna« zamjenjuju se brojevima i riječima » od 660,00 do 1.990,00 eura«.

U stavku 3. brojevi i riječi: »od 5000,00 do 20.000,00 kuna« zamjenjuju se brojevima i riječima » od 660,00 do 2.650,00 eura«.

U stavku 4. brojevi i riječi: »od 300,00 do 5.000,00 kuna« zamjenjuju se brojevima i riječima » od 30,00 do 660,00 eura«.

U stavku 5. broj i riječi » 300,00 kuna« zamjenjuju se brojem i riječju » 30,00 eura«.

Članak 2.

U članku 36. stavku 1. brojevi i riječi : »od 5000,00 do 15.000,00 kuna« zamjenjuju se brojevima i riječima: »od 660,00 do 1.990,00 eura «.

U stavku 2. brojevi i riječi : »od 2000,00 do 6000,00 kuna« zamjenjuju se brojevima i riječima: » od 260,00 do 790,00 eura «.

U stavku 3. brojevi i riječi : »od 3000,00 do 10.000,00 kuna« zamjenjuju se brojevima i riječima: » od 390,00 do 1.320,00 eura «.

Članak 3.

Ovaj Zakon stupa na snagu na dan uvođenja eura.